CELEX: 32013D0615(01)
Language: da
Date: 2013-06-14 00:00:00
Title: Kommissionens gennemførelsesafgørelse af 14. juni 2013 om finansiering i 2013 af aktiviteter på veterinærområdet vedrørende Den Europæiske Unions informationspolitik og støtte til internationale organisationer og vedrørende en række foranstaltninger, der er nødvendige for at sikre gennemførelsen af lovgivningen om fødevarer, foder og planter

15.6.2013   
            
            
               DA
            
            
               Den Europæiske Unions Tidende
            
            
               C 170/23
            
         KOMMISSIONENS GENNEMFØRELSESAFGØRELSE
   af 14. juni 2013
   om finansiering i 2013 af aktiviteter på veterinærområdet vedrørende Den Europæiske Unions informationspolitik og støtte til internationale organisationer og vedrørende en række foranstaltninger, der er nødvendige for at sikre gennemførelsen af lovgivningen om fødevarer, foder og planter
   2013/C 170/06
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget (1) (i det følgende benævnt »finansforordningen«), særlig artikel 84,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (2), særlig artikel 16, 19, 20, 21, 23 og 27,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (3), særlig artikel 76, stk. 1,
   under henvisning til Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (4), særlig artikel 66, stk. 1, litra c), og
   ud fra følgende betragtninger:
   
               (1)
            
            
               I henhold til finansforordningens artikel 84 og artikel 94 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (5) (i det følgende benævnt »gennemførelsesbestemmelserne«) skal der forud for indgåelsen af en udgiftsforpligtelse, der afholdes over EU-budgettet, foreligge en finansieringsafgørelse, der angiver de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Det fastsættes i gennemførelsesbestemmelserne, hvilken detaljeringsgrad der skal gælde for en finansieringsafgørelse.
            
         
               (3)
            
            
               Der skal i henhold til finansforordningens artikel 128 vedtages et årligt arbejdsprogram for tilskud.
            
         
               (4)
            
            
               Det er nødvendigt at fastlægge et arbejdsprogram for Den Europæiske Unions aktiviteter på veterinærområdet vedrørende informationspolitik, støtte til internationale organisationer og datamatisering af veterinærprocedurer.
            
         
               (5)
            
            
               Da arbejdsprogrammet i bilagene er en tilstrækkeligt detaljeret ramme, jf. gennemførelsesbestemmelsernes artikel 94, udgør nærværende afgørelse en finansieringsafgørelse vedrørende udgifterne omhandlet i arbejdsprogrammet vedrørende tilskud og offentlige kontrakter.
            
         
               (6)
            
            
               Unionen kan i henhold til artikel 22 i beslutning 2009/470/EF iværksætte eller bistå medlemsstaterne eller internationale organisationer ved iværksættelsen af de tekniske og videnskabelige foranstaltninger, der er nødvendige for at gennemføre Unionens veterinærbestemmelser og for at udvikle undervisning og uddannelse på veterinærområdet.
            
         
               (7)
            
            
               Den anvisningsberettigede har i henhold til artikel 53d i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (6) indhentet dokumentation, der bekræfter, at de internationale organisationer OIE og FAO, som skal have ansvaret for gennemførelsen af EU-budgettet ved fælles forvaltning, anvender standarder, der frembyder garantier svarende til internationalt anerkendte standarder inden for regnskabsførelse, revision, intern kontrol og procedurer for indgåelse af indkøbsaftaler.
            
         
               (8)
            
            
               Der er blevet gennemført et fælles EU/OIE-projekt vedrørende undersøgelsen om registrering og klassificering af prioriterede dyresygdomme, herunder dem, der kan overføres til mennesker. Der blev inden for rammerne af dette projekt udviklet et værktøj til kategorisering og prioritering af sygdomme. Der er i øjeblikket behov for en finansiel støtte til indsamling af de oplysninger og tilpasning af det værktøj, der også skal benyttes til sygdomme hos vanddyr, der er nødvendigt for registreringen af sygdomme som led i den nye EU-lovgivning om dyresundhed.
            
         
               (9)
            
            
               Den Europæiske Union og De Forenede Nationer underskrev den 29. november 2003 en finansiel og administrativ rammeaftale, som gjorde det muligt at gennemføre den aftale mellem Europa-Kommissionen og FN's Levnedsmiddel- og Landbrugsorganisation, der blev underskrevet den 17. juli 2003.
            
         
               (10)
            
            
               I overensstemmelse med Kommissionens beslutning 2009/492/EF af 22. juni 2009 om Fællesskabets finansielle bidrag til trustfond 911100MTF/INT/003/EØF (7) til bekæmpelse af mund- og klovesyge uden for Fællesskabet indgik Kommissionen den 1. september 2009 gennemførelsesaftale MHF/INT/003/EØF om »EF-finansierede aktiviteter (2009-2013) udført af Levnedsmiddel- og Landbrugsorganisationens (FAO) Europæiske Kommission for Bekæmpelse af Mund- og Klovesyge (EUFMD)«. Aftalens varighed var 48 måneder. Da udbrud af mund- og klovesyge, og i visse tilfælde alvorlige epidemier, fortsat forekommer i nabolande til medlemsstater, hvilket kan true sundhedstilstanden for de modtagelige husdyr i medlemsstaterne, bør gennemførelsesaftalen fornyes, og EU's bidrag til trustfond 911100MTF/INT/003/EØF bør fastsættes.
            
         
               (11)
            
            
               Unionens bidrag bør fastsættes til højst 4 000 000 EUR for en periode på 24 måneder. Trustfondens budget for 2013 bør bestå af fondssaldoen pr. 31. august 2013 og et EU-bidrag, der bringer fondens midler i USD op på, hvad der svarer til 2 000 000 EUR. Efterfølgende bør udgifterne dækkes gennem årlige overførsler eller en forfaldsplan for betalingerne som fastsat i en ny gennemførelsesaftale, der indgås på grundlag af den finansielle og administrative rammeaftale for EU-finansiering af De Forenede Nationers programmer.
            
         
               (12)
            
            
               Det fastsættes i artikel 19, litra a), nr. i), i beslutning 2009/470/EF, at Unionen yder tilskud til indsamling og lagring af alle oplysninger om EU-retsforskrifter vedrørende dyresundhed, dyrevelfærd og fødevaresikkerheden ved animalske produkter.
            
         
               (13)
            
            
               Der er behov for et tilskud til at give adgang til en interaktiv database over veterinærlovgivning for på årsbasis at give medlemsstaterne adgang til de relevante veterinæroplysninger.
            
         
               (14)
            
            
               Unionen og medlemsstaterne skal i henhold til artikel 13 i traktaten om Den Europæiske Unions funktionsmåde (8) tage fuldt hensyn til dyrs velfærd ved fastlæggelsen og gennemførelsen af Unionens politikker. Det er i henhold til meddelelse fra Kommissionen til Europa-Parlamentet, Rådet og Det Europæiske Økonomiske og Sociale Udvalg om Den Europæiske Unions strategi for dyrebeskyttelse og dyrevelfærd 2012-2015 (9) hensigtsmæssigt at finansiere initiativer, der tager sigte på at gennemføre denne strategi.
            
         
               (15)
            
            
               Der er i de foregående år gennemført informationsaktiviteter for at gøre opmærksom på dyresundhedsspørgsmålene og principperne i dyresundhedsstrategien over for de berørte parter, organisationer og samfundet som helhed. Disse informationsaktiviteter, herunder de horisontale, bør derfor videreføres i 2013.
            
         
               (16)
            
            
               I henhold til artikel 27 i beslutning 2009/470/EF kan der ydes EU-tilskud til gennemførelsen af nationale udryddelses- og overvågningsprogrammer. I henhold til samme artikel skal Kommissionen vurdere disse programmer. En foreløbig vurdering af de forelagte programmer for 2014 foretages af eksterne eksperter.
            
         
               (17)
            
            
               Det er af hensyn til beskyttelsen af menneskers og dyrs sundhed og af miljøet nødvendigt at bekæmpe handelen med ulovlige og forfalskede plantebeskyttelsesmidler. I henhold til artikel 76, stk. 1, i forordning (EF) nr. 1107/2009 kan Kommissionen træffe bestemmelser om afholdelse af udgifterne i forbindelse med aktiviteter, der bidrager til at opfylde målene med forordningen.
            
         
               (18)
            
            
               Der er ved forordning (EF) nr. 882/2004 fastsat regler for offentlig kontrol med, om bestemmelserne overholdes korrekt, navnlig med henblik på at forebygge eller fjerne risici enten direkte eller via miljøet for mennesker og dyr eller nedbringe dem til et acceptabelt niveau og at yde garanti for fair praksis i forbindelse med handel med foderstoffer og fødevarer og beskyttelse af forbrugernes interesser, herunder foderstof- og fødevaremærkning og anden form for forbrugeroplysning.
            
         
               (19)
            
            
               I henhold til artikel 66, stk. 1, litra c), i forordning (EF) nr. 882/2004 tildeles de fornødne bevillinger til finansiering af andre foranstaltninger, der er nødvendige for at sikre anvendelsen af samme forordning, årligt som led i budgetproceduren. De foranstaltninger, der er nævnt i artikel 66, omfatter navnlig tilrettelæggelse af undersøgelser, offentliggørelse af oplysninger og afholdelse af møder og konferencer.
            
         
               (20)
            
            
               En undersøgelse satte spørgsmålstegn ved gyldigheden af CEN-påvisningsmetode EN 1785:2003. Det er nødvendigt at gentage den for at kontrollere metodens gyldighed.
            
         
               (21)
            
            
               Organisationen for Økonomisk Samarbejde og Udvikling (OECD) er en organisation, hvis erfaring inden for økonomiske analyser og anbefalinger til de politiske beslutningstagere er anerkendt på verdensplan. I medfør af gennemførelsesbestemmelsernes artikel 134, stk. 1, litra b), kan kontrakten af tekniske årsager kun tildeles OECD.
            
         
               (22)
            
            
               I den fælles tekniske rapport, der blev offentliggjort i 2009, »The bacterial challenge: time to react«, anslog Det Europæiske Lægemiddelagentur (EMA) og Det Europæiske Center for Forebyggelse af og Kontrol med Sygdomme (ECDC) omkostningerne ved antimikrobiel resistens hos mennesker til 1,5 mia. EUR om året. Som opfølgning på denne vurdering fra EMA og ECDC og for bedre at kunne påvise indvirkningen af antimikrobiel resistens, er der behov for en passende økonomisk analyse, foretaget af en anerkendt partner, f.eks. OECD, der skal bruges til støtte for de politiske forslag.
            
         
               (23)
            
            
               Oplysninger om foder- og fødevarekontrol kan ikke altid være knyttet til et bestemt emne. Der bør derfor afsættes ressourcer til horisontale oplysningsaktiviteter i den forbindelse.
            
         
               (24)
            
            
               Levnedsmiddel- og Veterinærkontoret (FVO) spiller en vigtig rolle for at opretholde en høj standard for fødevaresikkerhedssystemet i EU og i de tredjelande, der eksporterer til EU. Arbejdet i Levnedsmiddel- og Veterinærkontoret kan ses som et centralt element i EU's fødevaresikkerhedssystem, og det er vigtigt, at oplysninger om inspektionsopgaverne videreformidles.
            
         
               (25)
            
            
               I 2012 bestilte Kommissionen en specifik undersøgelse af eksisterende mærkningsordninger for GMO-fri produkter i EU, og for at identificere og analysere de elementer, der skal tages i betragtning i forbindelse med en eventuel fælles EU-strategi om sådan mærkning. Resultaterne af denne undersøgelse vil blive drøftet med medlemsstaterne og interesserede parter i 2013. Det kan afhængigt af undersøgelsens resultater og de efterfølgende drøftelser blive nødvendigt at overveje yderligere at harmonisere dette område. Kommissionen vil derfor skulle foretage en omfattende konsekvensanalyse af flere harmoniseringsmetoder, der kræver en tilbundsgående analyse af de økonomiske, sociale, handelsmæssige, forbrugermæssige og miljømæssige konsekvenser. Der bør stilles tilstrækkelige finansielle midler til rådighed med henblik på dataindsamling og vurdering af løsningsmodeller til støtte for denne konsekvensanalyse.
            
         
               (26)
            
            
               Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (10) og Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer (11) kræver vedtagelse af en fælles metodologi for medlemsstaternes indsamling af oplysninger om forbrug og anvendelse af tilsætningsstoffer og aromaer i EU. En sådan fælles metode er nødvendig for at sikre, at anvendelsen af disse stoffer i EU er sikker for forbrugerne. Overvågningen bør i første omgang fokusere på de typiske og maksimale anvendelsesniveauer for tilsætningsstoffer og uønskede stoffer, der er til stede i naturlige aromaer eller visse fødevareingredienser. Det vil give Den Europæiske Fødevaresikkerhedsautoritet (EFSA) mulighed for at foretage pålidelige vurderinger af eksponeringen og give Kommissionen mulighed for at træffe effektive og proportionale foranstaltninger til risikostyring.
            
         
               (27)
            
            
               EU-referencelaboratorierne (EURL) bør forelægge arbejdsprogrammet for 2014 ved udgangen af september i år. Kommissionen vurderer disse programmer. En foreløbig vurdering af de forelagte programmer for 2014 foretages af eksterne eksperter.
            
         
               (28)
            
            
               Anvendelsesområdet for Kommissionens forordning (EU) nr. 619/2011 af 24. juni 2011 om prøveudtagnings- og analysemetoder til officiel kontrol af foder for så vidt angår forekomst af genetisk modificeret materiale, som er under godkendelse, eller for hvilket godkendelsen er udløbet (12), omfatter tilstedeværelsen af ikke-godkendt genetisk modificeret materiale i foder alene. Nævnte forordning indeholder en revisionsklausul, der pålægger Kommissionen at overvåge forordningens anvendelse og dens indvirkning på det indre marked samt på foderstofvirksomhedsledere, husdyrproducenter og andre erhvervsdrivende samt i givet fald at fremsætte forslag om revision af foranstaltningen. Oprindelige data, der indgives af interessenter, og eventuelle nye data bør indsamles, analyseres og danner grundlag for Kommissionen til støtte for en konsekvensanalyse af den nuværende situation i forhold til en udvidelse af anvendelsesområdet til også at gælde fødevarer. Der bør fastsættes passende finansielle midler til at støtte denne undersøgelse.
            
         
               (29)
            
            
               Denne finansieringsafgørelse kan også dække betaling af skyldig rente som følge af for sen betaling, jf. finansforordningens artikel 92 og gennemførelsesbestemmelsernes artikel 111.
            
         
               (30)
            
            
               Med henblik på anvendelsen af denne afgørelse bør »væsentlig ændring« defineres i overensstemmelse med gennemførelsesbestemmelsernes artikel 94, stk. 4.
            
         
               (31)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   
      AFSNIT I
   
   
      Arbejdsprogram for gennemførelse af Rådets beslutning 2009/470/EF
   
   Artikel 1
   Det årlige arbejdsprogram for gennemførelse af artikel 16, 19, 20, 21, 23 og 27 i beslutning 2009/470/EF, som fastlagt i bilag I, vedtages herved.
   Artikel 2
   Det tilskud, der i henhold til dette afsnit tillades ydet til gennemførelse af programmet, må højst udgøre 6 764 700 EUR, som finansieres over budgetpost 17 04 02 01 i Den Europæiske Unions almindelige budget for 2013.
   Artikel 3
   Den budgetmæssige gennemførelse af opgaver vedrørende punkt I.2.1 og I.2.2 i bilag I kan overlades til Verdensorganisationen for Dyresundhed (OIE) og De Forenede Nationers Levnedsmiddel- og Landbrugsorganisation (FAO), der anvender standarder, som giver garantier svarende til internationalt anerkendte standarder for regnskabsførelse, revision, intern kontrol og procedurer for indgåelse af indkøbsaftaler.
   
      AFSNIT II
   
   
      Arbejdsprogrammet til gennemførelse af plantesundhedslovgivningen
   
   Artikel 4
   Det årlige arbejdsprogram for gennemførelse af forordning (EF) nr. 1107/2009, der er fastlagt i bilag II, vedtages herved.
   Artikel 5
   Det tilskud, der i henhold til dette afsnit tillades ydet til gennemførelse af programmet, må højst udgøre 100 000 EUR, som finansieres over budgetpost 17 04 02 01 i Den Europæiske Unions almindelige budget for 2013.
   
      AFSNIT III
   
   
      Arbejdsprogram for gennemførelse af forordning (EF) nr. 882/2004
   
   Artikel 6
   Det årlige arbejdsprogram for gennemførelse af artikel 66, stk. 1, litra c), i forordning (EF) nr. 882/2004, som fastlagt i bilag III, vedtages herved.
   Artikel 7
   Det tilskud, der i henhold til dette afsnit tillades ydet til gennemførelse af programmet, må højst udgøre 888 582 EUR, som finansieres over budgetpost 17 04 07 01 i Den Europæiske Unions almindelige budget for 2013.
   
      AFSNIT IV
   
   
      Almindelige bestemmelser
   
   Artikel 8
   De arbejdsprogrammer, der er nævnt i afsnit I, II og III, udgør finansieringsafgørelser, jf. finansforordningens artikel 84.
   Artikel 9
   1.   Den anvisningsberettigede kan foretage ændringer i forhold til de enkelte afsnit, som ikke betragtes som væsentlige, jf. gennemførelsesbestemmelsernes artikel 94, stk. 4, i overensstemmelse med principperne om forsvarlig finansiel forvaltning og proportionalitet.
   2.   Kumulerede ændringer af de tilskud, der er tildelt foranstaltningerne omfattet af de enkelte arbejdsprogrammer, og som ikke overstiger 10 % af det i artikel 2, 5 og 7 i denne afgørelse anførte maksimale tilskud, betragtes ikke som væsentlige, jf. gennemførelsesbestemmelsernes artikel 94, stk. 4, forudsat at de ikke i betydelig grad påvirker arbejdsprogrammernes karakter og målsætninger.
   Artikel 10
   Bevillingerne nævnt i artikel 2, 5 og 7 kan også dække skyldig rente som følge af for sen betaling.
   Artikel 11
   Denne afgørelse er rettet til de ved delegation bemyndigede anvisningsberettigede.
   
      Udfærdiget i Bruxelles, den 14. juni 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 298 af 26.10.2012, s. 1.
   
      (2)  EUT L 155 af 18.6.2009, s. 30.
   
      (3)  EUT L 309 af 24.11.2009, s. 1.
   
      (4)  EUT L 165 af 30.4.2004, s. 1. Berigtiget i EUT L 191 af 28.5.2004, s. 1.
   
      (5)  EUT L 362 af 31.12.2012, s. 1.
   
      (6)  EFT L 248 af 16.9.2002, s. 1.
   
      (7)  EUT L 164 af 26.6.2009, s. 64.
   
      (8)  EUT C 83 af 30.3.2010, s. 47.
   
      (9)  KOM(2012) 6 endelig.
   
      (10)  EUT L 354 af 31.12.2008, s. 16.
   
      (11)  EUT L 354 af 31.12.2008, s. 34.
   
      (12)  EUT L 166 af 25.6.2011, s. 9.
   
      BILAG I
      
         Rådets beslutning 2009/470/EF af 25. maj 2009 om visse udgifter på veterinærområdet, særlig artikel 16, 19, 20, 21, 23 og 27 — arbejdsprogram for 2013
      
      I.1.   INDLEDNING
      
      Dette program omfatter 7 hovedemner for 2013. På baggrund af målsætningerne i beslutning 2009/470/EF af 25. maj 2009 er budgetfordelingen og de primære foranstaltninger som følger:
      
                  a)
               
               
                  for udgifter gennemført ved fælles forvaltning (punkt I.2):
                  
                              i)
                           
                           
                              maksimalt 540 000 EUR til OIE (punkt I.2.1) for tilrettelæggelsen af:
                              
                                          —
                                       
                                       
                                          verdenskonference om biosikkerhed
                                       
                                    
                                          —
                                       
                                       
                                          regionale seminarer om vilde dyr, anmeldelse af dyresygdomme og husdyravlssikkerhed og
                                       
                                    
                                          —
                                       
                                       
                                          regionale møder/konferencer om dyrevelfærd, om løbende bekæmpelse af mund- og klovesyge og om det blandede stående udvalg for Middelhavsnetværket for dyresundhed og vanddyrs sundhed (joint permanent committee of the Mediterranean animal health network and on aquatic animal health)
                                       
                                    
                        
                              ii)
                           
                           
                              maksimalt 4 000 000 EUR til FAO (punkt I.2.2.) for at yde bistand til bekæmpelse af mund- og klovesyge uden for EU
                           
                        
            
                  b)
               
               
                  for indkøb (gennemført ved direkte central forvaltning) (punkt I.3):
                  
                              i)
                           
                           
                              anvendelse af udbud vedrørende et bidrag til at give medlemsstaternes myndigheder adgang til en database om veterinærlovgivning: 150 000 EUR (punkt I.3.1)
                           
                        
                              ii)
                           
                           
                              bidrag til horisontal information om dyresundhedsaktiviteter: 112 700 EUR (punkt I.3.2)
                           
                        
                              iii)
                           
                           
                              arrangementer til støtte for den løbende indsats til fordel for dyrevelfærd og vedligeholdelse af eksisterende informationsredskaber: 782 000 EUR (punkt I.3.3)
                           
                        
                              iv)
                           
                           
                              publikationer og informationsformidling med henblik på at synliggøre de strategiske principper for dyresundhed og dyrevelfærd: 1 030 000 EUR (punkt I.3.4)
                           
                        
                              v)
                           
                           
                              ekstern foreløbig vurdering af udryddelses- og overvågningsprogrammer for 2013: 150 000 EUR (punkt I.3.5).
                           
                        
            I.2.   AKTION VED FÆLLES FORVALTNING
      
      I.2.1.   VERDENSORGANISATIONEN FOR DYRESUNDHED (OIE)
      Verdenskonference om biosikkerhed, regionale seminarer for europæiske OIE-kontaktpunkter for vilde dyr og planter og for anmeldelse af dyresygdomme og for sikkerheden ved animalske fødevarer i produktionsfasen; regionale møder i styrelsesgruppen for dyrevelfærdsplatformen i Europa (Steering Group of the Animal Welfare Platform for Europe); regional konference om gennemførelsen af den løbende bekæmpelse af mund- og klovesyge i Centralasien; regionale møder i det blandede stående udvalg i Middelhavsnetværket for dyresundhed (Joint Permanent Committee of the Mediterranean Animal Health Network) (REMESA); tilpasning af værktøjet til sygdomskategorisering og -prioritering inden for rammerne af OIE-undersøgelsen og notering og kategorisering af prioriterede dyresygdomme, herunder dem, der kan overføres til mennesker, således at det også kan anvendes i forbindelse med sygdomme hos vanddyr.
      RETSGRUNDLAG
      Artikel 23 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF PLANLAGTE AFTALER
      En bidragsaftale i 2013-2014
      GENNEMFØRELSESINSTANS
      Verdensorganisationen for Dyresundhed (OIE) er en mellemstatslig organisation, der er ansvarlig for at forbedre dyresundheden på verdensplan. OIE beskæftiger sig også med dyresundhedsnormer for international handel med levende dyr og produkter heraf, som anerkendes af Verdenshandelsorganisationen (WTO) som internationale referencesundhedsregler.
      Med det formål:
      
                  —
               
               
                  at forbedre dyresundheden på verdensplan og dermed mindske dyresygdomsrisikoen i EU,
               
            
                  —
               
               
                  at fremme Unionens dyresundheds- og dyrevelfærdspolitik og -standarder og
               
            
                  —
               
               
                  at lette EU's eksport
               
            er det vigtigt, at EU's tilgang til dyresundhed og dyrevelfærd deles med alle OIE's medlemsstater, og at EU aktivt støtter konferencer og uddannelsesseminarer, der afholdes af OIE.
      Kommissionen og OIE underskrev den 7. juni 2010 en langfristet rammeaftale om de administrative og finansielle vilkår for deres samarbejde (vedlagt), ifølge hvilken »Den Europæiske Unions aftale om ydelse af bidrag til en international organisation« (i det følgende benævnt »standardbidragsaftalen«) finder anvendelse på verdensomspændende, regionale eller nationale programmer og foranstaltninger, der administreres af OIE og finansieres eller samfinansieres af Den Europæiske Union.
      Der er tidligere foretaget en grundig og fuldstændig evaluering af OIE baseret på en »4 søjle-vurdering«, der viste, at OIE i forbindelse med regnskabsførelse, revision, kontrol og indgåelse af indkøbsaftaler anvender standarder, der frembyder garantier svarende til internationalt anerkendte standarder.
      MÅL, SOM SKAL OPFYLDES, OG FORVENTEDE RESULTATER
      At udveksle oplysninger om EU's tilgang til dyresundhed og -velfærd og veterinærforanstaltninger med henblik på folkesundheden med alle OIE-medlemmer gennem fremme af Unionens dyresundheds- og dyrevelfærdspolitik i forbindelse med konferencer og uddannelsesseminarer, der afholdes af OIE. I sidste ende at forbedre dyresundhed og -velfærd og offentlige veterinærforanstaltninger med henblik på folkesundheden på verdensplan og dermed mindske risikoen i EU og lette EU's eksport.
      At afslutte undersøgelsen om registrering og klassificering af prioriterede dyresygdomme, herunder dem, der kan overføres til mennesker, og at tilpasse det redskab for sygdomskategorisering og -prioritering, der er udviklet inden for disse rammer, således at det også kan anvendes for sygdomme hos vanddyr. Denne gennemførelse er nødvendig for at opføre sygdomme som led i den nye EU-lovgivning om dyresundhed. Dette vil føre til en bedre prioritering af EU's foranstaltninger og udnyttelse af ressourcer.
      BESKRIVELSE AF OG FORMÅL MED GENNEMFØRELSESFORANSTALTNINGEN
      En oversigt over de forskellige foranstaltninger, der skal finansieres over denne post, findes nedenfor.
      GENNEMFØRELSE
      Fælles forvaltning
      VEJLEDENDE TIDSRAMME FOR INDGÅELSE AF BIDRAGSAFTALEN
      Tredje kvartal af 2013
      MAKSIMUMSBELØB OG BIDRAGSSATS
      540 000 EUR
      Oversigt over de aktiviteter, som OIE afholder i 2013-2014:
      
                  —
               
               
                  1 global konference om biosikkerhed (100 000 EUR)
               
            
                  —
               
               
                  6 regionale konferencer/seminarer (360 000 EUR) og
               
            
                  —
               
               
                  1 undersøgelse om sygdomskategorisering (80 000 EUR).
               
            I.2.2.   FINANSIELLE BIDRAG TIL EUFMD TRUSTFOND 911100MTF/INT/003/EØF UNDER LEVNEDSMIDDEL- OG LANDBRUGSORGANISATIONEN (FAO)
      Målet er at bidrage til bekæmpelsen af mund- og klovesyge (FMD) uden for EU. Til dette formål har EUFMD udarbejdet en strategisk plan for 2013-2017, der omfatter fire søjler.
      Den første søjle sigter mod en forbedring af beredskabsniveauet for FMD-krisestyring i medlemslandene, herunder udvikling af en ramme for europæiske eksperter for FMD-krisestyring via tidstro uddannelse, støtte til beredskabsplanlægning, udvikling af beslutningsværktøjer for sygdomskontrolledere og et program for udvikling af et system for tidlig varsling og sygdomsforvaltning i Balkanregionen.
      Den anden søjle sigter mod at reducere risici for EU-lande på grund af mund- og klovesygesituationen i de europæiske nabolande gennem løbende bekæmpelse af FMD i de tilstødende regioner, hovedsagelig i de tilgrænsende områder Tyrkiet og Israel, men også lande i det nordlige Afrika.
      Den tredje søjle har til formål at fremme den globale strategi for løbende bekæmpelse af FMD via ekspertbistand til fastlagte FAO og OIE-aktiviteter.
      Den fjerde søjle omfatter en mekanisme for hurtig reaktion på mund- og klovesygekrise i EU's nabolande, der kan omfatte levering af nødvacciner til regioner, der udgør en risiko for medlemslandene.
      RETSGRUNDLAG
      Artikel 16 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF BIDRAG
      En bidragsaftale i 2013-2015, som vil blive gennemført på følgende måde:
      
                  1)
               
               
                  Saldoen på trustfond 911100MTF/INT/003/EØF pr. 31. august 2013.
               
            
                  2)
               
               
                  Unionens finansielle bidrag til trustfonden fastsættes til højst 4 000 000 EUR for en periode på 24 måneder fra den 1. september 2013.
               
            
                  3)
               
               
                  Den første rate af det beløb, der er omhandlet i stk. 2 for 2013, består af:
                  
                              a)
                           
                           
                              saldoen som omhandlet i stk. 1
                           
                        
                              b)
                           
                           
                              et EU-bidrag, der bringer trustfondens samlede midler i USD op på, hvad der svarer til 2 000 000 EUR.
                           
                        
            
                  4)
               
               
                  Udgifter afholdt af trustfonden fra den 1. september 2013 indtil den 31. august 2015 dækkes gennem årlige EU-bidrag, der skal betales i henholdsvis 2014 og 2015. Det er dog en forudsætning for disse bidrag, at der er disponible midler på EU's budget.
               
            
                  5)
               
               
                  De årlige EU-bidrag omhandlet i stk. 4 baseres på den finansberetning, der udarbejdes af EUFMD til enten eksekutivkomitéens årsmøde eller EUFMD's halvårlige generalforsamling sammen med detaljeret dokumentation i overensstemmelse med reglerne for FAO og den finansielle og administrative rammeaftale vedrørende FAO's aktiviteter.
               
            
                  6)
               
               
                  Der indgås en gennemførelsesaftale mellem Kommissionen og FAO vedrørende anvendelsen og forvaltningen af trustfonden for den periode på 24 måneder, der begynder den 1. september 2013.
               
            
                  7)
               
               
                  Trustfonden forvaltes af Europa-Kommissionen og EUFMD i fællesskab i overensstemmelse med gennemførelsesaftalen som omhandlet i stk. 6.
               
            MAKSIMAL BIDRAGSRATE
      4 000 000 EUR
      I.3.   OFFENTLIGE INDKØBSAFTALER
      
      Det samlede budget til indkøbsaftaler i 2013 beløber sig til 2 224 700 EUR.
      I.3.1.   MEDLEMSSTATERNES MYNDIGHEDERS ADGANG TIL EN INTERAKTIV DATABASE OM VETERINÆRBESTEMMELSER
      RETSGRUNDLAG
      Artikel 20 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF PLANLAGTE AFTALER
      Én tjenesteydelseskontrakt.
      INDHOLDET AF DE PLANLAGTE AFTALER (HVIS MULIGT)
      Veterinærlovgivning indeholder mange elementer, som det er nyttigt for medlemsstaternes myndigheder at have interaktiv adgang til. En sådan database bør ajourføres, senest 24 timer efter at ny lovgivning er offentliggjort, og indeholde de konsoliderede udgaver af de pågældende bestemmelser. Den bør også indeholde brugervenlige oversigter over relaterede data, der er vigtige for de veterinære myndigheders daglige arbejde i medlemsstaterne.
      Den planlagte støtte vil gøre det muligt at stille lovgivning og relevante data til rådighed for medlemsstaternes myndigheder på en interaktiv og let tilgængelig måde i 2014 og 2015.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Tredje kvartal 2013
      VEJLEDENDE UDBUDSBELØB
      150 000 EUR
      I.3.2.   BIDRAG TIL HORISONTAL INFORMATION VEDRØRENDE DYRESUNDHEDSAKTIVITETER
      RETSGRUNDLAG
      Artikel 20 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF PLANLAGTE AFTALER
      Ca. 10 specifikke aftaler under forskellige rammeaftaler
      INDHOLDET AF DE PLANLAGTE AFTALER (HVIS MULIGT)
      Bidrag til horisontal information vedrørende dyresundhedsaktiviteter
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Gennem hele 2013
      VEJLEDENDE UDBUDSBELØB
      112 700 EUR
      I.3.3.   ARRANGEMENTER TIL STØTTE FOR DEN LØBENDE POLITISKE INDSATS TIL FORDEL FOR DYREVELFÆRD OG VEDLIGEHOLDELSE AF EKSISTERENDE INFORMATIONSREDSKABER
      RETSGRUNDLAG
      Artikel 20 og 23 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF PLANLAGTE AFTALER
      6 specifikke aftaler under forskellige rammeaftaler
      INDHOLDET AF DE PLANLAGTE AFTALER (HVIS MULIGT)
      
                  a)
               
               
                  udarbejdelse af skriftlige publikationer om dyrevelfærd (30 000 EUR)
               
            
                  b)
               
               
                  aktiviteter til støtte af undervisning af børn om dyrevelfærd (162 000 EUR)
               
            
                  c)
               
               
                  tilrettelæggelse af 2 regionale workshopper for praktiserende dyrlæger (120 000 EUR)
               
            
                  d)
               
               
                  undersøgelse med henblik på udarbejdelse af en rapport om virkningen af dyrevelfærdsaktiviteter på europæiske husdyrproducenters konkurrenceevne i en globaliseret verden (100 000 EUR)
               
            
                  e)
               
               
                  undersøgelse vedrørende hundes og kattes velfærd (herunder en workshop om handel) (200 000 EUR)
               
            
                  f)
               
               
                  tilrettelæggelse af en uddannelse om dataindsamling vedrørende slagtekyllinger (170 000 EUR).
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Fra andet kvartal til tredje kvartal af 2013.
      VEJLEDENDE UDBUDSBELØB
      782 000 EUR
      I.3.4.   PUBLIKATIONER OG INFORMATIONSFORMIDLING MED HENBLIK PÅ AT SYNLIGGØRE DYRESUNDHEDSSPØRGSMÅL OG PRINCIPPERNE I DYRESUNDHEDSSTRATEGIEN
      RETSGRUNDLAG
      Artikel 20 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF PLANLAGTE AFTALER
      Indgåelse af mindst 10 specifikke tjenesteydelsesaftaler ved anvendelse af en rammeaftale.
      INDHOLDET AF DE PLANLAGTE AFTALER (HVIS MULIGT)
      
                  a)
               
               
                  veterinærkonference i 2013 i Bruxelles om den nye dyresundhedslovgivning for at fremme en moderne, fleksibel og forenklet lovgivningsmæssig ramme (100 000 EUR)
               
            
                  b)
               
               
                  seminar for veterinærstuderende med henblik på at styrke »fra jord til bord-budskabet« (75 000 EUR)
               
            
                  c)
               
               
                  deltagelse i internationale arrangementer for at fremme den integrerede strategi for fødevaresikkerhed »fra jord til bord« via 2 store messer (300 000 EUR) og tre mindre messer (300 000 EUR). Deltagelse i disse messer vil sigte mod at nå ud til omkring 2 mio. borgere med henblik på at gøre dem bekendt med merværdien og fordelene ved vores politik for deres dagligdag
               
            
                  d)
               
               
                  støtte til forskellige informationsaktiviteter i relation til Traces-systemet (Trade Control and Expert System), herunder websted, årsrapport, brochure og medieevent (55 000 EUR)
               
            
                  e)
               
               
                  produktion af publikationer og oplysningsmateriale om dyresundhed (200 000 EUR). Disse vil tjene til at styrke vores budskaber om borgernes fordele i forbindelse med dyresundhed (da de vedrører fødevaresikkerhed, menneskers sundhed og økonomien) og støtte aktiviteter til fremme af disse budskaber på lokalt plan.
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Gennem hele 2013
      VEJLEDENDE UDBUDSBELØB
      1 030 000 EUR
      I.3.5.   EKSTERN FORELØBIG VURDERING AF UDRYDDELSES- OG OVERVÅGNINGSPROGRAMMER FOR 2014
      RETSGRUNDLAG
      Artikel 27 i beslutning 2009/470/EF
      BUDGETPOST
      17 04 02 01
      VEJLEDENDE ANTAL OG ART AF PLANLAGTE AFTALER
      Indgåelse af mindst 30 ekspertaftaler med eksterne eksperter, der skal udvælges efter proceduren for indkaldelse af interessetilkendegivelse.
      INDHOLDET AF DE PLANLAGTE AFTALER (HVIS MULIGT)
      I henhold til artikel 27 i beslutning 2009/470/EF skal Kommissionen vurdere de programmer, der er forelagt for 2014. Der kan indsendes programmer vedrørende 11 sygdomme. Formålet er, at to eksterne tekniske assistenter pr. sygdom skal foretage en foreløbig vurdering af disse programmer.
      GENNEMFØRELSE
      Direkte centraliseret
      DEN VEJLEDENDE TIDSRAMME FOR IVÆRKSÆTTELSE AF PROCEDUREN
      Juni-juli 2013
      VEJLEDENDE BELØB FOR FORANSTALTNINGEN
      150 000 EUR
   
   
      BILAG II
      
         Arbejdsprogram for 2013
      
      
         Pesticidlovgivning
      
      II.1.   INDLEDNING
      
      Dette program omfatter én gennemførelsesforanstaltning for 2013.
      II.2.   OFFENTLIGE INDKØBSAFTALER
      
      UNDERSØGELSE AF ULOVLIGE OG FORFALSKEDE PESTICIDER MED HENBLIK PÅ AT FORETAGE EN EVALUERING AF MEDLEMSSTATERNES KONTROLAKTIVITETER OG INDHENTE OPLYSNINGER OM HANDELEN MED ULOVLIGE OG FORFALSKEDE PESTICIDER
      RETSGRUNDLAG
      artikel 76, stk. 1, i forordning (EF) nr. 1107/2009
      BUDGETPOST
      17 04 04 01
      VEJLEDENDE ANTAL OG ART AF PLANLAGTE AFTALER
      Én aftale
      INDHOLDET AF DE PLANLAGTE AFTALER (HVIS MULIGT)
      
                  —
               
               
                  at evaluere de eksisterende kontrolforanstaltninger, der udføres af medlemsstaternes myndigheder for plantebeskyttelsesmidler og aktive stoffer samt andre stoffer i plantebeskyttelsesmidler
               
            
                  —
               
               
                  at indsamle oplysninger om handel med forfalskede og ulovlige pesticider og
               
            
                  —
               
               
                  at kontrollere, at de lovgivningsmæssige rammer og foranstaltninger er hensigtsmæssige, og fremsætte forslag til forbedring/bedste praksis.
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Tredje kvartal af 2013
      VEJLEDENDE UDBUDSBELØB
      100 000 EUR
   
   
      BILAG III
      
         Arbejdsprogram for 2013
      
      
         Forordning (EF) nr. 882/2004
      
      III.1.   INDLEDNING
      
      Dette program omfatter 3 gennemførelsesforanstaltninger for 2013. På baggrund af artikel 66, stk. 1, litra c), i forordning (EF) nr. 882/2004 vedrørende finansiel støtte fra Unionen til foranstaltninger, der er nødvendige for at sikre anvendelsen af samme forordning, er budgetfordelingen og hovedindsatsen som følger:
      I forbindelse med indkøb:
      
                  —
               
               
                  kontrol af gyldigheden af CEN-påvisningsmetode EN 1785:2003 for ioniserede fødevarer: 60 000 EUR (punkt III.2.1)
               
            
                  —
               
               
                  økonomisk undersøgelse vedrørende antimikrobiel resistens, foretaget af OECD: 50 000 EUR (punkt III.2.2)
               
            
                  —
               
               
                  bidrag til horisontal information om foder- og fødevarekontrol, bl.a. til opdatering af relevante dele af websteder og udformning og udarbejdelse af trykt og audiovisuelt materiale: 203 582 EUR (punkt III.2.3)
               
            
                  —
               
               
                  meddelelse om FVO-kontrolopgaver: 150 000 EUR (punkt III.2.4)
               
            
                  —
               
               
                  konsekvensanalyse af behovet for at fastsætte EU-bestemmelser vedrørende frivillige mærkningsordninger for GMO-fri produkter: 100 000 EUR (punkt III.2.5)
               
            
                  —
               
               
                  udvikling af en fælles metodologi for medlemsstaternes indsamling af oplysninger om forbruget og anvendelsen af fødevaretilsætningsstoffer og -aromaer i Den Europæiske Union: 150 000 EUR (punkt III.2.6)
               
            
                  —
               
               
                  ekstern foreløbig vurdering af de programmer, som EU's referencelaboratorier fremlægger: 75 000 EUR (punkt III.2.7)
               
            
                  —
               
               
                  undersøgelse med henblik på at indsamle nye og eksisterende data til at vurdere virkningen på det indre marked samt på foderstofvirksomhedsledere, husdyrproducenter og andre operatører af gennemførelsen af Kommissionens forordning (EU) nr. 619/2011: 100 000 EUR (punkt III.2.8).
               
            III.2.   OFFENTLIGE INDKØBSAFTALER
      
      Det samlede budget til indkøbsaftaler i 2013 beløber sig til 694 000 EUR.
      III.2.1.   KONTROL AF GYLDIGHEDEN AF CEN-PÅVISNINGSMETODE EN 1785:2003 FOR IONISEREDE LEVNEDSMIDLER
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      Én administrativ aftale
      INDHOLDET AF DE PLANLAGTE AFTALER (HVIS MULIGT)
      Prøvninger foretaget af Det Fælles Forskningscenter (FFC) om pålideligheden af de tilgængelige metoder til påvisning af markører for bestråling
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Første halvår af 2013
      VEJLEDENDE UDBUDSBELØB
      60 000 EUR
      III.2.2.   ØKONOMISK UNDERSØGELSE AF ANTIMIKROBIEL RESISTENS, UDARBEJDET AF OECD
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      Én aftale
      INDHOLDET AF DE PLANLAGTE AFTALER (HVIS MULIGT)
      Kommissionens nuværende politiske initiativ vedrørende antimikrobiel resistens bør støttes af økonomiske analyser, der dokumenterer virkningerne af antimikrobiel resistens.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Andet halvår af 2013
      VEJLEDENDE UDBUDSBELØB
      50 000 EUR
      III.2.3.   BIDRAG TIL HORISONTAL INFORMATION OM FODER- OG FØDEVAREKONTROL, BL.A. TIL OPDATERING AF RELEVANTE DELE AF WEBSTEDER OG UDFORMNING OG UDARBEJDELSE AF TRYKT OG AUDIOVISUELT MATERIALE
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      Ca. 10 specifikke tjenesteydelsesaftaler under forskellige rammeaftaler
      INDHOLDET AF DE PLANLAGTE AFTALER (HVIS MULIGT)
      Bidrag til horisontal information om foder- og fødevarekontrol, bl.a. til opdatering af relevante dele af websteder og udformning og udarbejdelse af trykt og audiovisuelt materiale.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Hele 2013
      VEJLEDENDE UDBUDSBELØB
      203 582 EUR
      III.2.4.   MEDDELELSE OM FVO-INSPEKTIONSOPGAVER
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004.
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      Ca. 5 specifikke aftaler under forskellige rammeaftaler
      INDHOLDET AF DE PLANLAGTE AFTALER
      Produktion af publikationer og oplysningsmateriale i forbindelse med inspektion.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Spredt over hele 2013
      VEJLEDENDE UDBUDSBELØB
      150 000 EUR
      III.2.5.   KONSEKVENSANALYSE AF BEHOVET FOR AT FASTSÆTTE EU-BESTEMMELSER VEDRØRENDE FRIVILLIGE MÆRKNINGSORDNINGER FOR GMO-FRI PRODUKTER
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      En eller flere aftaler, afhængigt af resultaterne af den igangværende undersøgelse, som Kommissionen har iværksat.
      INDHOLDET AF DE PLANLAGTE AFTALER (HVIS MULIGT)
      Dataindsamling og vurdering af løsningsmodeller til støtte for konsekvensanalysen af EU's strategier for harmonisering på EU-niveau af frivillige mærkningsordninger for GMO-fri produkter.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Andet halvår af 2013
      VEJLEDENDE UDBUDSBELØB
      100 000 EUR
      III.2.6.   UDVIKLING AF EN FÆLLES METODOLOGI FOR MEDLEMSSTATERNES INDSAMLING AF OPLYSNINGER VEDRØRENDE FORBRUG OG ANVENDELSE AF TILSÆTNINGSSTOFFER OG AROMAER I EU
      RETSGRUNDLAG
      Artikel 29 i forordning (EF) nr. 1333/2008 og artikel 23 i forordning (EF) nr. 1334/2008
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      En eller flere aftaler
      INDHOLDET AF DE PLANLAGTE AFTALER (HVIS MULIGT)
      
                  —
               
               
                  indsamling af oplysninger om de nuværende systemer til overvågning af tilsætningsstoffer og aromaer
               
            
                  —
               
               
                  fastlæggelse af specifikke behov for Den Europæiske Fødevaresikkerhedsautoritet
               
            
                  —
               
               
                  anbefaling af retningslinjer for en EU-tilgang for overvågning af tilsætningsstoffer og aromaer
               
            GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDURERNE FOR INDGÅELSE AF AFTALER
      Andet halvår af 2013
      VEJLEDENDE UDBUDSBELØB
      150 000 EUR
      III.2.7.   EKSTERN FORELØBIG VURDERING AF PROGRAMMERNE FOR 2014 FRA EU'S REFERENCELABORATORIER
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      Indgåelse af mindst 15 ekspertaftaler med eksterne eksperter, der skal udvælges efter proceduren for indkaldelse af interessetilkendegivelser
      INDHOLDET AF DE PLANLAGTE AFTALER (HVIS MULIGT)
      EU-referencelaboratorierne skal forelægge arbejdsprogrammet for 2014 ved udgangen af september 2013. Kommissionen vurderer disse programmer. Der kan indsendes programmer for 44 emner. Målet er, at eksterne eksperter skal foretage en foreløbig vurdering af nogle programmer.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN
      Efteråret 2013
      VEJLEDENDE BELØB FOR FORANSTALTNINGEN
      75 000 EUR
      III.2.8.   UNDERSØGELSE MED HENBLIK PÅ AT INDSAMLE NYE OG EKSISTERENDE DATA TIL AT VURDERE VIRKNINGEN PÅ DET INDRE MARKED SAMT PÅ FODERSTOFVIRKSOMHEDSLEDERE, HUSDYRPRODUCENTER OG OPERATØRER AF GENNEMFØRELSEN AF KOMMISSIONENS FORORDNING (EU) Nr. 619/2011
      RETSGRUNDLAG
      Artikel 66, stk. 1, litra c), i Rådets forordning (EF) nr. 882/2004.
      BUDGETPOST
      17 04 07 01
      VEJLEDENDE ANTAL OG ART AF PLANLAGTE AFTALER
      Indgåelse af én specifik tjenesteydelseskontrakt
      INDHOLDET AF DE PLANLAGTE AFTALER (HVIS MULIGT)
      Indsamling og analyse af data fra alle berørte parter vedrørende den sandsynlige virkning af, at Kommissionens forordning (EU) nr. 619/2011 udvides eller ikke udvides til også at gælde fødevarer, som forberedelse til en konsekvensanalyse.
      GENNEMFØRELSE
      Direkte centraliseret
      VEJLEDENDE TIDSRAMME FOR IVÆRKSÆTTELSEN AF PROCEDUREN
      Efteråret 2013
      VEJLEDENDE BELØB FOR FORANSTALTNINGER
      100 000 EUR